A sos isposos novellos
(Ulassai, 24 agosto 2002)

Dedico cust’amena poesia
A sos isposinos in persone
Pro ch’ana fattu sa santa unione
Vito e Assunta, sa figlioccia mia,

passedas custa vida in allegria
e gosu meda in d’ogni occasione
Deu bos diada sa benedizione
Impare cun sa vergine Maria

Custa vida passedas cun recreu
Sempre allegros e de bonumore
Mai tenzedas maladia alcuna

E bos’assistada sa bona fortuna
Sempre os’amare cun sinzeru amore
Cust’est de coro s’auguru meu.